text: Fængslet efter overfald
  24 juli 2011 kl. 16.29
  Den ene af de to mænd, der natten til torsdag overfaldt en 23-årig mand i Kolding, er nu blevet fængslet.
  Den 19-årige mand blev varetægtfængslet i to uger efter et grundlovsforhør ved retten i Horsens. Den fængslede stammer fra Kolding.
  Han er sigtet for sammen med en kammerat at have overfaldet den 23-årige og slået ham ned på Akseltorv i Kolding.
  
  Fortsat i koma
  Sydøstjyllands Politi oplyser til TV SYD, at offeret fortsat ligger i koma på Odense Universitetshospital.
  Sydøstjyllands Politi efterlyser fortsat en ung mand mellem 18 og 25 år af anden etnisk herkomst, som mistænkes for at stå bag overfaldet sammen med den nu varetægtsfængslede.
  